Denne artikkelen omhandler serien.  For første spillet i serien, se The Legend of Zelda (videospill).
Portal: Videospill

***The Legend of Zelda*** er en serie videospill fra Nintendo (ofte forkortet *Zelda*). Gjennomgangsfigurene i serien er helten Link, Prinsesse Zelda og Ganondorf.

Det første spillet i serien kom ut i februar 1986. I Japan er spillet kjent som ゼルダの伝説 (*Zeruda no Densetsu*), og forkortet til ゼル伝 (Zeru-Den). Spillenes handling foregår som oftest i en fantasiverden kalt Hyrule. Gameplayet inneholder en blanding av action, eventyr, rollespill og gåteløsing. Spillserien er kjent for dets skjønnhet og storslåtthet, kreativt gameplay, flott originalmusikk (temamusikk). Spillene i serien er også noen av de mest solgte videospillene i verden noensinne.

I september 2005 passerte Nintendo nok en milepæl med 47 millioner solgte Zelda-spill.

Overblikk
---------

Alle spillene i serien har samme hovedperson, en ung mann ved navn Link. Link får i oppdrag å redde prinsesse Zelda, hvis navn har gitt opphav til spillseriens navn. Hovedskurken i serien er en mektig, mørk trollmann som er kjent som Ganon eller Ganondorf. Handlingen foregår som oftest i det mystiske landet/kongedømmet Hyrule.

Det eneste spillet i serien som ikke gikk ut på å "redde prinsessen og riket" var *The Legend of Zelda: Majora's Mask* – der opptrådte ikke Zelda i handlingen, men ble bare referert til noen få ganger og vist i et tilbakeblikk.

Andre viktige elementer i serien er en relikvie som kallesTriforce, og som de tre gudinnene som skapte Hyrule hadde etterlatt seg. Relikvien består av tre gulltrekanter satt sammen til én trekant, én for hver gudinne: Kraftens Triforce (Din), Visdommens Triforce (Nayru) og Motets Triforce (Farore). Den som er i besittelse av én av de tre delene som utgjør relikvien, vil også erverve de respektive egenskapene til hver del. Vanligvis har Ganondorf kraftens triforce, mens Zelda har visdommens triforce – mens Link *har* eller *må* få tak i motets triforce. Om de tre bitene forenes, vil den oppfylle de dypeste ønskene til den personen som bærer gjenstanden så lenge han/hun lever med og speile hjertets inderste trang.

Hyrules land inneholder mange forskjellige klimaer og landskap, og huser mange forskjellige raser og stammer bestående av monstre og andre skapninger. Det er merkbare geografiske forskjeller fra spill til spill. Flere landskap fra det første spillet har likevel gått igjen i de senere spillene i serien, som Lost Woods og Death Mountain. Lake Hylia er også et annet landskap, selv om dette området ble introdusert først i det tredje spillet.

Zelda-spillene inneholder en miks av komplekse gåter, strategisk actionfylt gameplay og utforskning. Denne formelen har forblitt slik gjennom serien.

Seriens skaper, Shigeru Miyamoto har uttalt at han ble inspirert av hans ekspedisjoner i fjellsidene som omringet hans barndomshjem i Kyoto, der han våget seg inn i skoger med ensomme innsjøer, huler og små landsbyer. Ifølge Miyamoto var det en veldig minnerik begivenhet da han oppdaget en huleinngang midt i skogen. Etter litt nøling gikk han inn i skogen, og utforsket dets dyp ved hjelp av en lampe. Denne opplevelsen har helt klart påvirket Miyamotos arbeid, og huleutforsking er et hovedelement i de fleste Zelda-spill.

Norrøn og japansk mytologi har også en finger med i spillet, i tillegg til middelalderens kultur. Miyamoto har referert til skapelsen av Zelda-spillene som et forsøk på å opplive en «miniatyrhage» for spillerne av serien.

Sideoppdrag
-----------

I tillegg til hovedoppdraget som går ut på å redde landet fra total destruksjon eller diktatur, er det også mindre oppdrag som Link kan påta seg. Disse sideoppdragene belønner ofte spilleren med ting som gjør hovedoppdraget enklere å fullføre (som for eksempel økt helse, nye våpen etc.), og er nødvendige om man vil fullføre spillene.

Den lengste av disse sideoppdragene – i flere spill – er en handlesekvens. I en handlesekvens får Link først en ting fra enten en butikk eller en figur i spillet. Han tar da denne gjenstanden til en karakter i spillet som trenger akkurat denne tingen, og bytter den inn mot en annen gjenstand. Denne nye tingen blir så byttet videre mot andre ting – og slik fortsetter det til handelen fører til en premie. Disse handlesekvensene har inneholdt så mange som 15 individuelle gjenstander!

Andre sideoppdrag inkluderer raser, et søk etter en gjemt ting, forsvunne karakterer eller ekstra gåter.

På grunn av tidsgrensen i Majora's Mask, spilte sideoppdragene en stor rolle i spillet. Enten var det korte oppdrag der man fikk økt helse, eller et langt og farlig oppdrag der man ble belønnet med noe langt mer verdifullt.

Spill i serien
--------------

| Spilltittel | Utgivelsesår/sted | Konsoll |
| --- | --- | --- |
| *The Legend of Zelda* | 1986 - Japan1987 - Amerika, Europa | Famicom/NES |
| *The Adventure of Link* | 1987 - Japan  1988 - Amerika | Famicom/NES |
| *A Link to the Past* | 1991 - Japan1992 - Amerika | SNES |
| *Link's Awakening* | 1993 - Japan og Amerika | Game Boy |
| *Ocarina of Time* | 1998 - Japan, Amerika, Europa | Nintendo 64 og 3DS |
| *Majora's Mask* | 2000 - Japan, Amerika, Europa | Nintendo 64 og 3DS |
| *Oracle of Ages* | 2001 - Japan, Amerika, Europa | Game Boy Color |
| *Oracle of Seasons* | 2001 - Japan, Amerika, Europa | Game Boy Color |
| *Four Swords* | 2002 - Amerika2003 - Japan | Game Boy Advance |
| *The Wind Waker* | 2002 - Japan2003 - Amerika, Europa | GameCube |
| *Four Swords Adventures* | 2004 - Japan, Amerika2005 - Europa | GameCube |
| *The Minish Cap* | 2004 - Japan, Europa2005 - Amerika | Game Boy Advance |
| *Twilight Princess* | 2006 - Japan, Amerika og Europa | Wii og GameCube |
| *Phantom Hourglass* | 2007 - Japan, Amerika, Europa og Australia | Nintendo DS |
| *Spirit Tracks* | 2009 - Japan, Amerika, Europa og Australia | Nintendo DS |
| *Skyward Sword* | 2011 - Japan, Amerika, Europa og Australia | Wii |
| *A Link Between Worlds* | 2013 - Japan, Amerika, Europa og Australia | 3DS |
| *Tri Force Heroes* | 2015 - Japan, Amerika, Europa og Australia | 3DS |
| *Breath of the Wild* | 2017 - Japan, Amerika, Europa og Australia | Nintendo Switch og Wii U |
| *Tears of the Kingdom* | 2023 - Japan, Amerika, Europa og Australia | Nintendo Switch |

### Nyutgaver

| spilltittel | Utgivelsesår/sted | Konsoll |
| --- | --- | --- |
| *BS The Legend of Zelda* | 1995- Japan | Super Famicon og **Satellaview** |
| *Link's Awakening DX* | 1998- Japan og Amerika
1999- Europa | Game Boy Color |
| *A Link to the Past & Four Swords* | 2002- Amerika
2003- Japan og Europa | Game Boy Advance |
| *Ocarina of time: Master Quest* | 2003- Amerika | Gamecube |
| *Zelda II* | 2004- Japan og Amerika
2005- Europa | Game Boy Advance |
| *Ocarina of Time 3D* | 2011- Japan, Amerika, Australia og Europa | 3DS |
| *Four Swords Anniversary Edition* | 2011- Japan, Amerika, Australia og Europa | DSiWare |
| *The Wind Waker HD* | 2013- Japan, Amerika, Australia og Europa | Wii U |
| *Majora's Mask 3D* | 2015- Japan, Amerika, Australia og Europa | 3DS |
| *Twilight Princess HD* | 2016- Japan, Amerika, Australia og Europa | Wii U |
| *Hyrule Warriors Definitive Edition* | 2018 - Japan, Amerika, Australia og Europa. | Nintendo Switch |
| *Link's Awakening (Switch)* | 20. september 2019 - Japan, Amerika, Europa og Australia | Nintendo Switch |
| *Skyward Sword HD* | 16. juli 2021 - Japan, Amerika, Europa og Australia | Nintendo Switch |
|

### Spinoff

|
|  |
| Spilltittel | Utgivelsesår/sted | Konsoll |
| *Tingle RPG (ikke offisielt navn)* | 2006 September - Japan2007 - Europa2007 - Amerika | Nintendo DS |
| *Tingle's Balloon Fight* | 2007 April - Japan | Nintendo DS |
| Hyrule Warriors | 2014 September | Wii U |
| Cadence of Hyrule | 2019 Juni | Switch |
| Hyrule Warriors: Age of Calamity | 2020 November | Switch |

### Philips CD-i

Nintendo har ingen involvering i Zelda-spillene som ble gitt ut av Philips på CD-i. Nintendo og Philips hadde en avtale som gjorde at Philips hadde rettighetene til å gi ut Nintendo sine figurer i egne spill. Dette resulterte med tre Zelda-spill. Det er kun *Link: The Faces of Evil* som har Link i hovedrollen. I de to andre spillene er Link kidnappet og man styrer prinsesse Zelda.

|
|  |
| Spilltittel | Utgivelsesår/sted | Konsoll |
| *Link: The Faces of Evil* | 1993 | CD-i |
| *Zelda: The Wand of Gamelon* | 1993 | CD-i |
| *Zelda's Adventure* | 1994 | CD-i |

Se også
-------

* Liste over raser i The Legend of Zelda-serien

Referanser
----------

1. ↑  ; *Igromania*; Igromania-ID: 12611; besøksdato: 1. juni 2020.
2. ↑  «Spill: Hyrule Warriors Definitive Edition». *www.nintendo.no*. Arkivert fra originalen 3. desember 2021. Besøkt 10. september 2020.
3. ↑  «Spill: Hyrule Warriors». *www.nintendo.no*. Besøkt 10. september 2020.
4. ↑  «Cadence of Hyrule - Crypt of the NecroDancer Featuring the Legend of Zelda for Nintendo Switch - Nintendo Game Details». *www.nintendo.com* **(engelsk)**. Besøkt 14. september 2020.
5. ↑  «Spill: Hyrule Warriors: Age of Calamity». *www.nintendo.no*. Besøkt 10. september 2020.

Eksterne lenker
---------------

* (en) Offisielt nettsted Rediger på Wikidata

* (ja) Offisielt nettsted Rediger på Wikidata

* (en) The Legend of Zelda – kategori av bilder, video eller lyd på Commons Rediger på Wikidata
* Gamespot om Zeldahistorien Arkivert 18. oktober 2006 hos Wayback Machine.

| * v
* d
* r
*The Legend of Zelda*-spill |
| --- |
| Konsoll | *The Legend of Zelda* **·** *The Adventure of Link* **·** *A Link to the Past* **·** *Ocarina of Time* **·** *Majora's Mask* **·** *The Wind Waker* **·** *Four Swords Adventures* **·** *Twilight Princess* **·** *Skyward Sword* **·** *Breath of the Wild* **·** *Tears of the Kingdom* |
| Håndholdt | *Link's Awakening*  **·** *Oracle of Seasons* / *Oracle of Ages* **·** *Four Swords* **·** *The Minish Cap* **·** *Phantom Hourglass* **·** *Spirit Tracks* **·** *A Link Between Worlds* **·** *Tri Force Heroes* |

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |